stanford-oval/wikipedia huggingface dataset:
מעשייה אמריקאית
עלילה

תלוניוס "מונק" אליסון (ג'פרי רייט) הוא סופר ופרופסור אפרו-אמריקאי בלוס אנג'לס. הרומנים שלו זוכים לשבחים אקדמיים, אבל אינם פופולריים, והמו"לים דוחים את כתב היד האחרון שלו מאחר שהוא לא "שחור מספיק". האוניברסיטה שלו מוציאה אותו לחופשה זמנית בשל התנגחויות שלו עם סטודנטים בנושאי גזע ומציעה לו להשתתף בסמינר ספרותי ולבלות עם המשפחה בעיר הולדתו, בוסטון. בסמינר, מונק רואה נוכחות מועטה בפאנל שלו וחדר עמוס לפאנל של סינטרה גולדן (איסה ריי), שנראה שהרומן רב המכר שלה עמוס בסטריאוטיפים על שחורים.
בבוסטון, מונק נקשר לאמו אגנס (לזלי אגאמס), שמראה סימנים של מחלת אלצהיימר, ואחותו ליסה (טרייסי אליס רוס (אנ')), רופאה. ליסה סובלת מהתקף לב בזמן שהיא יושבת לשתות עם מונק ומתה בבית החולים.
אחיו המנוכר של מונק, קליף (סטרלינג קיי בראון), רופא פלסטיקאי, משתתף בהלוויה של ליסה. קליף גרוש לאחר שאשתו תפסה אותו בוגד עם גבר; כעת הוא צורך סמים ואלכוהול. מונק פוגש במקרה את קורליין (אריקה אלכסנדר (אנ')), עורכת דין שכנה בבית החוף של המשפחה ומתחיל לצאת איתה.
מתוסכל מהצלחתה של סינטרה ומעלויות הטיפול באמו, מונק כותב ספר חדש, שכולל המון סטריאוטיפים על שחורים, עם עלילה מלודרמטית הכוללת דיאלוג גרוע, אבות אלימים, אלימות כנופיות וסמים. לאחר הגשתו לחברת ההפצה מתוך טינה, מוצעת לו מקדמה של 750,000 דולר, וסוכנו ארתור (ג'ון אורטיז) משכנע אותו לאמץ את דמותו של הפושע לשעבר "סטאג ר. לי (אנ')". בתור "סטאג", מוצעת למונק עסקת סרט מהמפיק וויילי (אדם ברודי). בתגובה להערות מעליבות של חברת ההפצה, מונק מנסה לחבל בעסקה בדרישה לשנות את הכותרת של הספר ל-"Fuck". באופן בלתי צפוי, המנהלים מסכימים. מונק מוזמן לשפוט את פרס הספרות של איגוד הסופרים של ניו אינגלנד ב"דחיפה לגיוון", והוא נענה באי רצון. שופטת נוספת היא סינטרה, שמונק מופתע לגלות שהיא חולקת רבות מדעותיו.
אגנס עוברת לדיור מוגן. ספרו של מונק הופך לרב מכר. קורליין, קליף והציבור לא מודעים לכך ש"סטאג" הוא מונק, וה-FBI יוצר קשר עם המוציא לאור, מתוך אמונה שסטאג הוא פושע כפי שטען בראיונות.
המו"ל של מונק מגיש את ספרו לפרס הספרותי, מה שמאלץ אותו לשפוט את הרומן שלו. השופטים הלבנים של הפאנל מתלהבים מהספר, אף על פי שסינטרה מכנה את הספר "פדיחה". מונק מסכים, אבל מאוחר יותר טוען שהספר שלה הוא "פורנו טראומה" ואינו אותנטי לרקע המעמד הבינוני שלה. סינטרה טוענת שהיא חקרה רבות עבור הספר, ראיינה אנשים חסרי קול, ו"נתנה לשוק את מה שהוא רוצה", ושזו לא אשמתה אם קוראים לבנים יוצרים סטריאוטיפים על סמך ספר אחד. מונק נעלב כשהוא מגלה שקורליין נהנתה לקרוא את ספרו; הם מתווכחים ונפרדים.
ביום חתונתה של עוזרת הבית של לוריין (מיירה לוקרטיה טיילור (אנ')), מונק מוצא את קליף בבית החוף של אגנס עם שני גברים אחרים: קליף מעולם לא עזב את בוסטון, וחגג ועשה סמים, אבל לוריין שמחה שהוא ישתתף בחתונה, שם מונק ילווה אותה אל החופה. בקבלת הפנים, מונק וקליף דנים במורשת אביהם לאחר התאבדותו, וקליף מעודד את מונק לתת לאנשים "לאהוב את כולו".
בטקס הענקת הפרס, מונק עולה לבמה לאחר שספרו הוכרז כזוכה ואומר שיש לו וידוי. המסך נחתך לשחור: הסיפור מתגלה כתסריט של מונק המבוסס על חוויותיו, שנכתב עבור חברת ההפקה של ווילי כחלופה לעיבוד הסרט על ספרו. מונק לא חשף את זהותו לציבור, ועדיין נפרד מקורליין. ווילי אוהב את התסריט אבל מבקש ממונק לכתוב סוף אחר.
הסרט מציג סופים שונים, כולל אחד שבו המשטרה יורה למוות במונק בטקס. ווילי - גם עסוק בצילומי סרט בלאקספלויטיישן - אוהב את זה, והסרט עובר להפקה.
הסוף פתוח, מונק ואחיו קליף נוסעים במכונית אדומה.
שחקנים

תלוניוס "מונק" אליסון (ג'פרי רייט) - סופר אפרו-אמריקאי שכותב בתור בדיחה ספר שהופך לרב מכר
ליסה אליסון (טרייסי אליס רוס (אנ')) - אחותו של תלוניוס. רופאה לתכנון משפחה. מתה מדום לב.
סינטרה גולדן (איסה ריי) - סופרת אפרו-אמריקאית שכתבה רב מכר מצליח
קליפורד "קליף" אליסון (סטרלינג קיי בראון) - אחיו של תלוניוס, רופא פלסטיקאי שהיה נשוי לאשה לבנה וזו תפסה אותו במיטה עם גבר מה שהוביל ליציאתו מהארון.
ארתור (ג'ון אורטיז) - המו"ל של תלוניוס. לא מאמין בספר אבל לאחר שזה מצליח משכנע את תלוניוס לשתף פעולה עבור הכסף.
קורליין (אריקה אלכסנדר (אנ')) - עורכת דין, שכנה בבית החוף של משפחתו של תלוניוס איתה הוא יוצא.
אגנס אליסון (לזלי אגאמס) - אמו של תלוניוס. בעלה בגד בה כל השנים. סובלת מדמנציה.
ווילי (אדם ברודי) - מפיק סרטים שמעוניין להפוך את הספר "Fuck" לסרט
ווילי הוואנקר (קית' דייוויד (אנ')) - דמות פיקטיבית בספר אותו מדמיין תלוניוס
ואן גו ג'נקינס (אוקייריאטה אונודואן) - דמות פיקטיבית בספר אותו מדמיין תלוניוס
לוריין (מיירה לוקרטיה טיילור (אנ')) - עוזרת הבית של משפחת אליסון.
מיינרד (ריימונד אנתוני תומאס) - מתחתן עם לוריין.
פאולה בדרמן (מרים שור) - מו"לית בהוצאת ספרים שמוציאה את הספר של תלוניוס.
ג'ון בוסקו (מייקל סיריל קרייטון (אנ')) - אחראי על השיווק בהוצאת ספרים שמוציאה את הספר של תלוניוס.
קארל ברונט (ג'יי סי מקנזי (אנ')) - מנהל את טקס הענקת הפרסים הספרותיים.
מנדל (פטריק פישלר (אנ')) - פרופסור - סופר המתעב את תלוניוס ודוחף לפיטוריו.
נד (ריאן ריצ'רד דויל) - עובד ברשת חנויות ספרים איתו מתווכח תלוניוס.
הפקה

ב-10 בנובמבר 2022, דווח כי ג'פרי רייט לוהק לסרט ללא שם, המבוסס על הרומן "Erasure" מאת פרסיבל אוורט. קורד ג'פרסון יעבד את הרומן ויביים בבכורה שלו בבימוי. הפקות טי-סטריט (אנ') וסרטי MRC (אנ') מפיקים את הסרט. ב-2 בדצמבר 2022, הוכרז כי טרייסי אליס רוס תככב בסרט גם עם אריקה אלכסנדר, לזלי אגאמס, סטרלינג קיי בראון, מיירה לוקרטיה טיילור, ג'ון אורטיז, איסה ריי ואדם ברודי. הסרט סיים את ההפקה בבוסטון בתחילת דצמבר, במהלך מגפת הקורונה. באותו חודש, חברת סרטי אוריון של מטרו גולדווין מאייר רכשה את זכויות ההפצה העולמיות של הסרט. ביולי 2023, עם ההכרזה על הבכורה העולמית שלו, דווח כי שם הסרט יהיה "American Fiction". זהו הסרט הראשון מבית אוריון שהופץ דרך אולפני אמזון.
הפצה

"מעשייה אמריקאית" הוקרן בבכורה בפסטיבל הסרטים הבין-לאומי בטורונטו ב-8 בספטמבר 2023, שם זכה בפרס בחירת הקהל. לאחר מכן הוקרן בפסטיבלים. הסרט קיבל הפצת מוגבלת בארצות הברית ב-15 בדצמבר 2023, עם הרחבה בשבוע שלאחר מכן (22 בדצמבר 2023). הסרט נקבע בתחילה לתאריך יציאה ב-3 בנובמבר 2023 לפני שהשתנה לתאריך הנוכחי שלו. הסרט צפוי לצאת לאקרנים בבריטניה ובאירלנד על ידי Curzon Film ב-2 בפברואר 2024.
הסרט יצא לפלטפורמות דיגיטליות ב-6 בפברואר 2024.
תגובות > Box office

הסרט הרוויח 229,000 דולר משבעה בתי קולנוע בסוף השבוע הראשון שלו.
תגובות > ביקורות

באתר הביקורות Rotten Tomatoes, ‏93% מתוך 212 ביקורות הן חיוביות, עם דירוג ממוצע של 8.3/10. הקונצנזוס של האתר: ”ג'פרי רייט ו"מעשייה אמריקאית" יהיו לנצח בלתי נפרדים הודות לגישתו המחויבת של השחקן לחומר ההומוריסטי ומעורר המחשבה” Metacritic, שמשתמש בממוצע משוקלל, הקצה לסרט ציון של 82 מתוך 100, בהתבסס על 45 מבקרים, מה שמצביע על "הערכה אוניברסלית".
בביקורת ל"הוליווד ריפורטר", כתבה לוביה גיארקה כי ”"מעשייה אמריקאית" היא חכמה ובזכות צוות השחקנים המשובח שלה, יש לה לב אמיתי”, תוך שהיא משבחת רייט.
סמואל אונטרמאייר

| --- | --- |
סמואל אונטרמאייר
 לידה:  6 במרץ 1858 לינצ'בורג, ארצות הברית 
 פטירה:  16 במרץ 1940 (בגיל 82) פאלם ספרינגס, ארצות הברית 
 מדינה:  ארצות הברית 
 השכלה:  בית הספר למשפטים קולומביה 
 תקופת כהונה:  ? – 16 במרץ 1940 
 תקופת הפעילות:  ? – 16 במרץ 1940 
 צאצאים:  Irwin Untermyer, Alvin Untermyer 
 
סמואל אונטרמאייר (באנגלית: Samuel Untermyer;‏ 6 במרץ 1858 – 16 במרץ 1940) היה עורך דין יהודי-אמריקאי ופעיל ציוני.
נולד בלינצ'בורג שבמדינת וירג'יניה בשנת 1858 להורים ממוצא יהודי-גרמני, ולאחר מות אביו, עברה משפחתו לניו יורק.
למד משפטים באוניברסיטת קולומביה, והתמחה בדיני חברות. הפעיל משרד לעריכת דין בניו יורק עם אחיו הצעיר מוריס, ועם אחיו למחצה רנדולף גוגנהיים. מאוחר יותר הצטרף אליהם לואי מרשל.
ניהל תיקים משפטיים מגוונים, ובהם תביעות מתוקשרות רבות, כגון זו בה תבע הרמן ברנשטיין את הנרי פורד בגין הפצת עותקים של הפרוטוקולים של זקני ציון בשנת 1921.
במהלך מלחמת העולם הראשונה שימש כיועץ למשרד האוצר האמריקאי בנושא דיני מיסים.
היה פעיל של המפלגה הדמוקרטית, ונודע כתומך נלהב של וודרו וילסון. כמו כן, היה פעיל ציוני, ושימש כנשיא קרן היסוד.
נפטר בקליפורניה בשנת 1940. על אדמות שרכש במחוז וסטצ'סטר שבמדינת ניו יורק הוקמו לאחר מותו גנים שנקראו על שמו ("Untermyer Park").
בחזרה לעתיד (סדרת אנימציה)

| --- | --- |

 מבוסס על:  בחזרה לעתיד 
 סוגה:  הנפשה, הרפתקאות, קומדיה, מדע בדיוני
 יוצרים:  בוב גייל, רוברט זמקיס 
 בימוי:  רוברט זמקיס 
 פרסים:  פרס אמי לבידור בשעות היום, פרס אמי לבידור בשעות היום, פרס האומן הצעיר 
 ארץ מקור:  ארצות הברית
 שפות:  אנגלית 
 מקום התרחשות:  קליפורניה 
 מספר עונות:  2
 מספר פרקים:  26
 הפקה
 מפיק:  בוב גייל 
 חברת הפקה:  Amblin Television, Universal Animation Studios, אמבלין אנטרטיינמנט 
 הפצה:  NBCUniversal הפקות 
 מוזיקה:  מיכאל טברה, אלן סילבסטרי 
 אורך פרק:  30 דק'
 שידור
 רשת שידור:  CBS 
 רשת שידור בישראל:  ערוץ הילדים, ערוץ 2 (טלעד)
 תקופת שידור מקורית:  1991–1992
 קישורים חיצוניים
 www.bttf.com
 דף התוכנית ב-IMDb
 
בחזרה לעתיד (באנגלית: Back to the Future: The Animated Series) היא סדרת טלוויזיה אמריקאית מונפשת המבוססת על טרילוגיית סרטי בחזרה לעתיד אשר שודרה במקור ברשת CBS במשך שתי עונות מ-14 בספטמבר 1991 עד 26 בדצמבר 1992.
בישראל הסדרה שודרה בערוץ הילדים בשנות התשעים בשפת המקור בליווי כתוביות, ובתחילת שנות האלפיים הסדרה שודרה בערוץ 2, זכיינית טלעד בדיבוב לעברית.
תקציר העלילה

עלילת הסדרה ממשיכה מהמקום בו הפסיקה עלילת הסרט השלישי בסדרה – דוק בראון מחליט לעבור ולחיות בשנת 1991 בעיירה היל וואלי יחד עם אשתו קלרה, ילדיהם ז'ול וורן וכלבו איינשטיין. בדומה לכל סרטי "בחזרה לעתיד", המסע בזמן בסדרה המצוירת מתאפשר באמצעות מכונית דלוריאן, אשר כביכול נבנתה מחדש לאחר שהושמדה בסוף הסרט השלישי. בנוסף, הדמויות נוסעות בזמן גם באמצעות הקטר אותו דוק הסב למכונת זמן בסוף הסרט "בחזרה לעתיד 3".
למרות שלאורך הסדרה מרטי מק'פליי והחברה שלו ג'ניפר פארקר מופיעים מדי פעם, עלילת הסדרה המצוירת מתמקדת בעיקר בהרפתקאותיהם של דוק ומשפחתו. בריון העיירה ביף טאנן מופיע גם כן מעת לעת. בנוסף, קרובי משפחתם של משפחת מק'פליי ומשפחת טאנן מופיעים בתפקידים רבים גם בעבר וגם בעתיד. שלא בדומה לסדרת הסרטים אשר עלילתם מתרחשת בעיירה היל וואלי בלבד, הסדרה המצוירת לוקחת את הדמויות לעיתים קרובות גם למיקומים שונים ברחבי העולם.
המדבבים והדמויות

דן קסטלנטה בתפקיד ד"ר אמט בראון (החליף את כריסטופר לויד, אשר הופיע רק בקטעי הלייב אקשן בסדרה).
דייוויד קאופמן בתפקיד מרטי מקפליי.
ג'וש קיטון בתפקיד ג'ולס בראון.
טרוי דייווידסון בתפקיד ורן בראון.
מרי סטינבורגן בתפקיד קלרה קלייטון בראון (תפקיד אותו גילמה גם בסרט השלישי בטרילוגיית הסרטים).
תומאס פ. וילסון בתפקיד ביף טאנן, וגם כל אבותיו וצאצאיו (תפקידים אותם גילם גם בטרילוגיית הסרטים).
ג'יימס טולקן בתפקיד המנהל סטריקלנד (תפקיד אותו גילם גם בטרילוגיית הסרטים).
.בנוסף לצוות המדבבים, כריסטופר לויד גילם את ד"ר אמט בראון  בקטעי הלייב אקשן הקצרים בתחילת כל פרק ובסיומו, ובמקרים רבים הציג ניסויים מדעיים שונים שביצע ביל ניי.
מדיה ביתית

בין השנים 1993 ל-1994 18 פרקים מתוך 26 הפרקים של הסדרה יצאו לשווקים בתשעה קלטות VHS וכמו גם בשלושה תקליטורי לייזר דיסק. ב-20 באוקטובר 2015 הסדרה המלאה יצאה לשווקים במארז DVD.
סודות הקוסמים נחשפים

| --- | --- |
 סוגה:  תוכנית מציאות 
 מנחים:  מיטש פילג'י 
 ארץ מקור:  ארצות הבריתארצות הברית
 שפות:  עברית ואנגלית
 מספר עונות:  3 
 מספר פרקים:  18
 הפקה
 חברת הפקה:  פוקס 
 הפצה:  נטפליקס 
 מוזיקה:  דני לוקס 
 אורך פרק:  36 עד 40 דקות
 שידור
 רשת שידור:  Fox MyNetworkTV
 רשת שידור בישראל:  ערוץ 2 (טלעד)  ערוץ 10
 תקופת שידור מקורית:  24 בנובמבר 1997 – 21 בפברואר 2009 
 קישורים חיצוניים
 דף התוכנית ב-IMDb
 
"סודות הקוסמים נחשפים" (באנגלית: Magic's Biggest Secrets Finally Revealed) היא סדרת טלוויזיה  משנת 1997 החושפת את הטריקים שמאחורי קסמים.
במהלך התוכנית הקוסם ואל ולנטינו, המכונה "הקוסם במסיכה", מציג קסמים שונים, בדרך כלל בסיוע עוזרת או מספר עוזרות. הקסמים משתייכים לקטגוריות שונות כגון קסמי קלפים, קסמי היעלמות וקריאת מחשבות. לאחר כל קסם מוסבר בבירור מהו הטריק שמאחוריו. אם הקסם אינו מתאים לניסיון ביתי, הדבר נאמר. אחד הקסמים שהוצגו לאורך הסדרה הוא הקסם המסוכן ביותר הקיים[דרוש מקור]: קסם ובו הקוסם תופס (לכאורה) קליע בשיניו. בתוכנית "מכסחי המיתוסים" הוכח שהדבר בלתי אפשרי.
את התוכנית מלווה קריין. הקריין בעברית הוא אוהד ארקין.
פרקה האחרון של התוכנית שודר בסוף שנת 2009
כאמור תוכנית זו זכורה כתוכנית קלאסית משנות האלפיים המוקדמות בטלוויזיה הישראלית.
So American

| --- | --- |
 שיר בביצוע אוליביה רודריגו
 מתוך האלבום Guts (Spilled)
 יצא לאור:  22 במרץ 2024
 תאריך הקלטה:  2023
 סוגה:  פופ רוק
 שפה:  אנגלית
 אורך:  2:49
 חברת תקליטים:  גפן
 כתיבה:  אוליביה רודריגו • דן ניגרו
 הפקה:  דן ניגרו
 
"So American" (בעברית: "כל כך אמריקאי/ת") הוא שיר של הזמרת-יוצרת האמריקאית אוליביה רודריגו שיצא לאור ב-22 במרץ 2024 על ידי חברת התקליטים גפן רקורדס.
רקע

ב-26 ביוני 2023 אוליביה רודריגו הכריזה באופן מפתיע על האלבום השני שלה, Guts, אשר ייצא לאור ב-8 בספטמבר 2023. רודריגו ציינה כי האלבום עוסק ב-"כאב ההתבגרות ובניסיון להבין מי אני בשלב זה של חיי". לדבריה, התקופה בין הגילאים 18 ל-20 הייתה עבורה אינטנסיבית, מלאה בשינויים ותחושת מבוכה, והאלבום משקף את התהליך הזה. רוב השירים באלבום נכתבו במהלך השנה ה-19 לחייה, אשר לדעתה של רודריגו הייתה מלאה בבלבול, טעויות ו"תחושת נעורים קלאסית". רודריגו עבדה כמעט אך ורק עם דניאל ניגרו, השותף היצירתי שלה, וכתבה מעל 100 שירים לאלבום זה, מתוכם נבחרו השירים הסופיים. רודריגו עבדה על כ-25 שירים במהלך ההקלטות לאלבום Guts, אך רק 12 מהם נבחרו להיכנס לאלבום. היא רמזה שחלק מהשירים שלא נכללו עשויים להתפרסם בעתיד. הביקורות על האלבום היו חיוביות מאוד. מגזין רולינג סטון כינה את Guts כ"קלאסיקה מיידית", והניו יורק טיימס החמיא לרודריגו ככותבת שירים עם עומק נדיר.
רודריגו והשחקן הבריטי לואי פרטרידג' החלו לעורר שמועות על קשר רומנטי באוקטובר 2023, ואישרו את הקשר בדצמבר כאשר צולמו מתנשקים. מאז פרטרידג' תומך בהופעותיה ובהופעותיה בסיבוב ההופעות "Guts World Tour", והוא אף עזר לה להכריז על התאריכים לסיבוב הופעות באסיה ובאוסטרליה. במרץ 2024 רודריגו הכריזה על המהדורה המורחבת של האלבום, Guts (Spilled), הכוללת חמישה שירים חדשים, ביניהם השיר "So American" שנכתב והוקלט לאחר יציאת האלבום המקורי ב-2023. ארבעת השירים הנוספים במהדורה זו היו במקור "שירים סודיים" שהופיעו על גבי מהדורות ויניל שונות של האלבום: "Obsessed", ‏"Scared of My Guitar",‏ "Stranger" ו-"Girl I've Always Been". רודריגו הכריזה על המהדורה המורחבת במהלך הופעתה הראשונה בשיקגו במהלך סיבוב ההופעות שערכה, כאשר הציגה שלט בסוף ההופעה שבו נכתב: "Guts Deluxe Out Friday", להפתעת הקהל. השיר "So American" יצא במרץ 2024, ונראה כי הוא נכתב בהשראת הקשר של רודריגו עם פרטרידג'. בשיר, רודריגו מתארת את תחושותיה כלפי בן זוג שאינו אמריקאי, כולל שורות על כך שהוא מקניט אותה על מנהגיה האמריקאיים.
רודריגו חשפה בסטורי באינסטגרם ש-"So American" הוא השיר האהוב עליה ביותר מבין השירים החדשים שנוספו לאלבום.
הרכב

השיר "So American" מתואר כשיר אהבה עדין ומלא רגש, בסגנון שונה משירי הפרידה והכאב שאפיינו את יצירותיה הקודמות של רודריגו. בשיר, רודריגו מזכירה נהיגה "בצד ימין של הכביש" ואת העובדה שהגבר שהיא אוהבת אוהב לומר שהיא "כל כך אמריקאית" - מנהג בריטי מוכר. עם צאתו של השיר, סומנה מגמה בה רודריגו ממשיכה להשתמש בסמלים אמריקאיים בשיריה, כמו שעשתה גם בשיר "All-American Bitch", ומציינת שהאהוב שלה מתייחס אליה כ"אמריקאית טיפוסית".
השיר הופק על ידי דן ניגרו, המפיק הקבוע של רודריגו, ומאופיין בסגנון רומנטי שמבטא את התשוקה וההתלהבות של אהבה צעירה. השיר משלב בס דינאמי, קצב גיטרות מקפיץ, וקלידים באווירה של להיטי עידן חדש ישנים, מה שהופך אותו לשילוב של פופ ורוק. השיר תואר כבעל "אווירה קלילה אך מלאת עוצמה".
הופעות חיות

רודריגו ביצעה לראשונה את "So American" במהלך סיבוב ההופעות Guts World Tour בהופעה בדבלין, אירלנד ב-30 באפריל 2024, בנוכחותו של לואי פרטרידג'. במהלך ההופעה היא שינתה את מילות השיר לגרסה רומנטית יותר, ואמרה בסוף הפזמון: "‘Cause I'm in love". לאחר מכן, רודריגו ביצעה את השיר "So American" כחלק מסיבוב ההופעות, והשיר הפך לאחד מהביצועים הבולטים והאישיים במופע שלה. השיר נכלל ברשימת השירים במופע בסמוך לשירים "Jealousy, Jealousy" ו-"Lacy", והיווה חלק מחלקו השני של המופע, שהיה יותר רוקיסטי.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 66 |  |
|  אירלנד | מצעד הסינגלים האירי | 18 |  |
|  ארצות הברית | בילבורד הוט 100 | 58 |  |
|  ארצות הברית | מצעד שירי הרוק & האלטרנטיביים | 7 |  |
|  הממלכה המאוחדת | מצעד הסינגלים הבריטי | 24 |  |
|  הממלכה המאוחדת | מצעד שירי הסטרימינג הבריטי | 44 |  |
|  הממלכה המאוחדת | מצעד מכירות הסינגלים הבריטי | 40 |  |
|  הממלכה המאוחדת | מצעד הסינגלים הדיגיטליים הבריטי | 37 |  |
|  יוון | המצעד הבינלאומי של יוון | 96 |  |
|  קנדה | קנדה הוט 100 | 52 |  |
מיקומי שיא > מצעדי סוף שנה

|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |   ‏‏‏  2024>  |
| --- | --- | --- | --- |
|  ארצות הברית | מצעד שירי הרוק & האלטרנטיביים | 69 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | זהב | 35,000 |
סיכום
| בכל העולם | — | 35,000 |
הערות שוליים

↑  Hannah Dailey, Olivia Rodrigo Announces Sophomore Album ‘GUTS’: Here’s When It Arrives, Billboard, ‏2023-06-26 (באנגלית אמריקאית)
1 2  "Olivia Rodrigo interview: 'I've got a few heartbreaks left in me'" (באנגלית בריטית). 2023-09-12. נבדק ב-2024-11-14.
↑  Emma Wilkes, Olivia Rodrigo says songs from 'GUTS' sessions may eventually see the light of day, NME, ‏2023-09-09 (באנגלית בריטית)
1 2 3  Olivia Rodrigo and Louis Partridge’s Relationship Timeline, People.com (באנגלית)
↑  Gil Kaufman, Olivia Rodrigo Reveals Tracklist For ‘GUTS’ Deluxe Edition During Chicago Show, Billboard, ‏2024-03-20 (באנגלית אמריקאית)
↑  Hannah Dailey, Olivia Rodrigo Says She’s ‘So Proud’ of ‘Guts’ Deluxe Tracks & Reveals Her Favorite, Billboard, ‏2024-03-22 (באנגלית אמריקאית)
1 2 3  Olivia Rodrigo’s ’So American’ Is The Dewy-Eyed Love Song Fans Craved, UPROXX, ‏2024-03-22 (באנגלית אמריקאית)
↑  Did Olivia Rodrigo Just Confirm Her Relationship With This Song?, Nylon, ‏2024-03-22 (באנגלית)
↑  Rolling Stone, The Best Songs of 2024 So Far, Rolling Stone, ‏2024-06-12 (באנגלית אמריקאית)
↑  Tom Skinner, Olivia Rodrigo shares 'Obsessed' video and new song 'So American', NME, ‏2024-03-22 (באנגלית בריטית)
↑  Olivia Rodrigo Performs 'So American' for the First Time with Sweet Lyric Change amid Louis Partridge Romance, People.com (באנגלית)
↑  Chris Eggertsen, 5 Highlights from Night One of Olivia Rodrigo’s Guts World Tour at Kia Forum, Billboard, ‏2024-08-14 (באנגלית אמריקאית)
↑  R. J. Cabral, Billboard Global 200, Billboard, ‏2020-09-15 (באנגלית אמריקאית)
1 2 3 4 5  SO AMERICAN, Official Charts, ‏2024-04-04 (באנגלית)
↑  tolsen, Billboard Hot 100™, Billboard, ‏2013-01-02 (באנגלית אמריקאית)
↑  Olivia Rodrigo | Hot Rock & Alternative Songs, Billboard (באנגלית אמריקאית)
↑  Charts, web.archive.org, ‏2024-04-06
↑  tolsen, Billboard Canadian Hot 100, Billboard, ‏2013-01-02 (באנגלית אמריקאית)
↑  Year-end Charts – Hot Rock & Alternative Songs, בילבורד, ‏2024
↑  Dropbox, www.dropbox.com
| אוליביה רודריגו |
| --- | --- | --- |
דיסקוגרפיה • פרסים ומועמדויות • שירים
| אלבומי אולפן | Sour • Guts |  |
| סינגלים | "Drivers License" • "Deja Vu" • "Good 4 U" • "Traitor" • "Brutal" • "Vampire" • "Bad Idea Right?" • "Get Him Back!" • "Can't Catch Me Now" • "Obsessed" |  |
| סינגלים שיווקיים | "All I Want" |  |
| שירים נוספים | "1 Step Forward, 3 Steps Back" • "Enough for You" • "Happier" • "Jealousy, Jealousy" • "Favorite Crime" • "Hope Ur Ok" • "All-American Bitch" • "Lacy" • "Ballad of a Homeschooled Girl" • "Making the Bed" • "Logical" • "Love Is Embarrassing" • "The Grudge" • "Pretty Isn't Pretty" • "Teenage Dream" ‏•‏‏ "So American" |  |
| סיבובי הופעות | Sour Tour • Guts World Tour |  |
קטגוריה
אוליביה רודריגו מופיעה במהלך Guts World Tour במאי 2024
לכה דודי

תווים של לחן מודרני לפיוט "לכה דודי"
הפיוט "לְכָה דוֹדִי" הוא חלק מתפילות קבלת שבת הנאמרות בערב שבת לפני תפילת ערבית. הפיוט חובר על ידי הפייטן המקובל הרב שלמה הלוי אלקבץ ונחשב לחלק החדש ביותר בסידור התפילה שמקובל על כל העדות. לפיוט חוברו לחנים רבים, לפיוט כולו או לבתים מסוימים ממנו.
זמן כתיבתו

הפיוט הודפס לראשונה בסידור בנוסח הספרדים בוונציה בשנת ה'שמ"ד (1584). היו מן החוקרים שטענו שהפיוט קדום יותר ונכתב בסביבות שנת ה'ש"ח, מכיוון שהוא דומה לשירים לפיוטים אחרים שנכתבו באותה תקופה במבנה, בפזמון החוזר, בהרבה לשונות בבתי השיר, ובשיבוץ שלהם בתוך קבלת שבת.
פיוטים קדומים אלו כוללים פיוט של רבי משה בן מכיר בספרו סדר היום ופיוט של ר' מרדכי דאטו שהיה תלמיד של הרב שלמה אלקבץ הלוי. ראובן קימלמן, משה חלמיש ויצחק יוסף כהן טוענים שהשיר של הרב מן הסתם קדם לשיר של התלמיד, ולכן יש להקדים את כתיבת הפיוט לכה דודי של אלקבץ לסביבת שנת ה'ש"ח. אחרים, כמו אברהם ברלינר, יהודה רצהבי, מירון ביאליק לרנר ויהודה ליבס טוענים שהפיוטים הדומים קדמו ל"לכה דודי" של אלקבץ. קימלמן מייחס למירון ביאליק לרנר את האפשרות ש"לכה דודי" של אלקבץ הוא "עיבוד של שיר קיים או מעין מהדורה בתרא".
מקור הפיוט

הפיוט הוא חלק מטקס קבלת שבת, שהותקן על ידי מקובלי צפת במאה ה-16 והתקבל בכל קהילות ישראל. טקס זה כולל סדרה של פיוטים ופרקי תהלים הנאמרים לפני תפילת ערבית לשבת. קבלת שבת עצמה מבוססת על מנהג קדום המוזכר בתלמוד הבבלי:
רבי חנינא מיעטף וקאי אפניא דמעלי שבתא, אמר: בואו ונצא לקראת שבת המלכה. רבי ינאי לביש מאניה מעלי שבת, ואמר: בואי כלה בואי כלה.
ובתרגום לעברית: "רבי חנינא היה מתעטף ועומד בערב שבת והיה אומר: 'בואו ונצא לקראת שבת המלכה', ורבי ינאי היה לובש את בגדי השבת ואומר 'בואי כלה בואי כלה'". נוסח הפיוט "לכה דודי" מתייחס ישירות לציטוט זה.
ובצורה דומה:
ר' חנינא היה אומר בואו נצא לקראת כלה מלכתא ור' ינאי כמתעטף וקאי ואמר בואי כלה
תוכן הפיוט

הנושאים בהם עוסק הפיוט הם קדושת השבת, בניין ירושלים, וקבלת פני הכלה. הפיוט של הרב אבן מכיר עסק גם כן בנושאים אלו (מלבד בניין ירושלים) וכן עוסק הרבה ביציאת מצרים וארץ ישראל.
הבית הראשון, הוא הפזמון, קורא לקבלת פני הכלה על ידי דודהּ. מוטיב הכלה והדוד מקורו בשיר השירים והוא מתפרש בדרך כלל בספרות כיחס שבין עם ישראל ואלוהים. בפיוט זה רומז המוטיב גם לקבלת השבת (הכלה) על ידי עם ישראל (הדוד). גם הביטוי 'לכה דודי' לקוח מפסוק בשיר השירים: ”לכה דודי נצא השדה, נלינה בכפרים”.
הבתים השני והשלישי עוסקים בקדושת השבת, תוך התייחסות לבריאת העולם ולמעמד הר סיני. הבתים הבאים, מהרביעי ועד התשיעי עוסקים בתקומתה של ירושלים, תוך אזכורים מילוליים מנבואות הנחמה של ישעיהו.
הבית האחרון הוא הקריאה לכלה להיעתר לקריאותיו של הדוד מהבית הראשון. גם כאן השימוש במוטיב הוא דו משמעי.
מבנה הפיוט

לפיוט "לכה דודי" של הרב אלקבץ עשרה בתים (לפיוט המקורי שבעה) כאשר הראשון שבהם משמש גם כפזמון חוזר. שמו של המחבר, שלמה הלוי, רשום כאקרוסטיכון בראשי הבתים שני עד תשיעי. שלושת הטורים הראשונים שבכל בית חורזים בחרוז אחד המתחלף בכל בית, ואילו הטור הרביעי מסתיים בחרוז אחיד לאורך הפיוט כולו. חרוז זה מתאים לפזמון החוזר - "לָה".
בפיוט מופיעים צימודים רבים הלקוחים מפסוקים מהמקרא ומדברי חז"ל. יש וצימודים אלו לא מופיעים בצורתם המקורית, אלא שונו על מנת לשמור על האקרוסטיכון והחריזה.
דוגמה בולטת לכך ניתן למצוא בתחילת הבית השני: "שמור וזכור בדיבור אחד". הפייטן שינה את סדר המילים מבפיוט של הרב אבן מכיר על מנת שהבית יתחיל באות ש' וישמור על ראשי התיבות של שמו.
מנהגים הקשורים לפיוט > עמידה

לכה דודי הוא אמנם המרכיב המאוחר ביותר בתפילה שהתקבל בכל קהילות ישראל, אך בין הקהילות השונות קיימים כמה חילופי מנהגים באשר לאמירת הפיוט. מלבד מספר הבדלי נוסח קלים, נחלק המנהג בשאלת העמידה בזמן אמירת הפיוט. עדות המזרח והתימנים מקפידים לעמוד ואילו מנהג צפון אפריקה ואשכנז לעמוד בבית האחרון בלבד מתוך הבנה שהכלה המדוברת היא השבת, לכן נהגו לקבל את פניה בעמידה כלפי צד מערב מפני שכתוב בגמרא שהשכינה נמצאת במערב (ויש נוהגים כלפי פתח בית הכנסת, ויש שאינם מקפידים על כיוון מסוים אלא מסתובבים סיבוב שלם). יש הנוהגים לקוד לימין ולשמאל באמירת המילים "בואי כלה". מכיוון שבאירופה מתפללים לכיוון מזרח, ובאמירת "בואי בשלום" מפנים את הגב למזרח ופונים לצד מערב, השתרבב בארץ מנהג לפנות לאחור בעת אמירת "בואי בשלום", ללא קשר לצד מערב.
מנהגים הקשורים לפיוט > עמידה > קבלת פני אבל

נהוג שאבלים בתוך השבעה אינם יוצאים לתפילות מחוץ לבית האבלים. אולם בשבת אין נוהגים דיני אבלות והאבלים מגיעים לבית הכנסת. נהוג שהאבלים נשארים מחוץ לבית הכנסת עד לאחר "בואי בשלום", בו בעצם מקבלים את השבת, ומכיוון שהגיעה השבת האבלים מצטרפים לתפילה עם הציבור. יש שקישרו מנהג זה עם המנהג לפנות לאחור באמירת "בואי בשלום". בחלק מהקהילות הגבאי מכריז בקול על קבלת פני האבלים בטרם כניסתם. והקהל מקבל את פניהם עם המקום ינחם אתכם כנהוג. בקהילות אשכנז המערבי, נכנסים אחרי מזמור "ה' מלך גאות לבש".
מנהגים הקשורים לפיוט > לחן

לפיוט לכה דודי לפחות מאות לחנים שונים. לחנים לא מעטים חוברו לבתים מסוימים בלבד כמו "והיו למשיסה.. ו"מקדש מלך...".
במקצת מקהילות אשכנז נהוג לשנות את המנגינה ב"לא תבושי ולא תיכלמי" כדי להדגיש המעבר מהקושי והכאב של הבתים הקודמים לו לאלו שממנו והלאה, המבטאים שמחה יתירה על בואה של השבת. ברבות מהקהילות האחרות אין נוהגים כך, אלא כל הפיוט מושר במנגינה אחת.
בקרב קהילות יהודי גאורגיה מקובלים שבעה לחנים שונים לשבתות ולמועדים. שהיו מושרים בקרב קהילותיהם השונות.